عمرو عبد الجليل

**عمرو محمد عبد الجليل** **Amr Abdel-Gelil** ممثل مصرى من مواليد 7 فبراير 1963، و ابتدا حياته الفنيه سنه 1986، و اشتهر بادواره الكوميديه وادوار الدراما فى السينما المصريه. رغم انطلاقته القويه مع العالمى يوسف شاهين. لكنه انزوى عشان يقدم اعمال صغيره رغم موهبته الجامحه. انتفض عشان يفصح عن موهبه كوميديه مخيفه مع خالد يوسف فى فيلميه «حين ميسره» و«دكان شحاته», عشان يفرض نفسه نجم اول فى فيلم يوسف «كلمنى شكرا» اللى حقق ايرادات كبيره رغم الانتقادات الحاده للفيلم عشان المشاهد الجنسيه الفاضحه فى الفيلم. بعديها قدم فيلم *[[صرخه نمله]]*. وهوا اخو السيناريست المصرى طارق عبد الجليل, كمان لوه اخ توأم متدين اسمه "ايمن".

## عن حياته
اتولد لعيله من ست اطفال حد منهم هوا توأمه "أيمن", و من إخواته السيناريست "طارق عبد الجليل". ابتدا حياته الفنيه سنه 1986 بدور فى مسرحيه *البلدوزر* من بطولة محمد نجم. عمله التانى علطول كان مع المخرج الكبير يوسف شاهين فى فيلمه التانى من ثلاثيته السكندريه *[[اسكندريه كمان وكمان (فيلم)|إسكندرية كمان وكمان]]* فى  واحده من اهم محطات حياته الفنيه. تالت اعماله فيلم *ضحك و لعب و جد و حب* اللى نزل فى سنه 1993 من بطولة النجم عمرو دياب. برغم البدايه القويه استمر فى عدد من الادوار المساعده لفتره طويله ابتدت من بدايه التسعينيات بدايه من مسلسل *[[وما زال النيل يجرى]]* فى 1992. بعد كده بتلت افلام فى 1993 هى *ديسكو ديسكو*, *ضحك و لعب و جد و حب*, و *ليه يا هرم*. فى 1994 كان تعاونه التانى و المهم مع المخرج يوسف شاهين فى فيلمه *[[المهاجر (فيلم)|المهاجر]]*. استمر بتقديم الادوار المساعده فى عدد من الاعمال اهمها مسلسلات *هارون الرشيد* (1997), *رد قلبى* بدور "الامير ابراهيم" جوز "انجي" فى 1998. *رياح الشرق* (1999), *[[البحار مندى (مسلسل مصرى)|البحار مندى]]* (2002), *بنت من شبرا* (2003), *[[الناس فى كفر عسكر (مسلسل مصرى)|الناس فى كفر عسكر]]* (2003), *محمود المصرى* (2004), *ملح الارض* (2004), و فى فيلم *جمال عبد الناصر* (1999) بدور "زكريا محيى الدين", و بدور شرفى عام 2005 فى فيلم *[[دم الغزال]]*. نقطه التحول المحوريه فى مسيره عمرو عبدالجليل كانت عام 2007. شارك فى العام ده للمره التالته مع يوسف شاهين فى فيلمه الاخير *[[هى فوضى (فيلم)|هى فوضى]]* اللى اخرجه بالاشتراك مع خالد يوسف. فى فيلم خالد يوسف اللى نزل فى نفس السنه *حين ميسره* شارك بدور كوميدى مهم بدور المواطن البسيط "فتحى" المتجوز فى احد احياء العشوائيات، واللى لا يكاد يجد قوت يومه. اظهر الدور موهبه كوميديه عنده بشكل جديد على اداءاته اللى فاتت. فى نفس السنه شارك بردو فى *[[عندليب الدقى]]* مع محمد هنيدى. فى 2008 شارك فى الفيلم المستقل *[[الغابه (فيلم مصرى)|الغابه]]*, و فى العام التالى اشترك مع خالد يوسف للمره التانيه فى فيلمه *دكان شحاته*. فى 2010 كان معاده مع البطوله السينمائيه المطلقه للمره الاولى فى تعاونه التالت مع خالد يوسف فى الفيلم الكوميدى *كلمنى شكرا*, و فى العام التالى بطولة الفيلم الكوميدى *صرخه نمله* من سيناريو اخوه طارق عبد الجليل. فى 2013 ظهر فى مسلسل *المرات الثانية* بدور "عتمان العمده". فى 2014 قام ببطوله الفيلم الكوميدى *سعيد كلاكيت*. لحد سنة 2015 شارك عمرو عبد الجليل فى حوالى تمانين عمل بين السينما والمسرح والتليفزيون. بعدين توالت اعماله الفنيه, و حقق فيلمه الاخير *[[كازابلانكا (فيلم 2019)|كازابلانكا]]* نجاح كبير فى مصر.

كمان بتربطه صله قرابه بالفنان محمد نجم.

## اعماله الفنيه
### الافلام
* *[[كازابلانكا (فيلم 2019)|كازابلانكا]]* فى 2019 
* *[[سوق الجمعه (فيلم)|سوق الجمعه]]* فى 2018
* *فص ملح و داخ* فى 2016
* *الليله الكبيره* فى 2015
* *[[سعيد كلاكيت (فيلم)|سعيد كلاكيت]]* فى 2014
* *[[صرخه نمله]]* فى 2011
* *[[كلمنى شكرا]]* فى 2010
* *[[دكان شحاته]]* فى 2009
* *[[الغابه (فيلم مصرى)|الغابه]]* فى 2008
* *يوم طويل خالص (فيلم قصير)* فى 2007
* *[[هى فوضى (فيلم)|هى فوضى]]* فى 2007
* *[[عندليب الدقى]]* فى 2007
* *[[طاطا نام طاطا قام (فيلم)|طاطا نام طاطا قام]]* فى 2007
* *[[حين ميسره]]* فى 2007
* *[[دم الغزال]]* فى 2005
* *[[جمال عبد الناصر (فيلم)|جمال عبد الناصر]]* فى 1999
* *دماء على الثوب الأبيض* فى 1994
* *الناجون من النار* فى 1994
* *[[المهاجر (فيلم)|المهاجر]]* فى 1994
* *عنتر زمانه* فى 1994
* *ليه يا هرم* فى 1993
* *ديسكو ديسكو* فى 1994
* *[[ضحك و لعب و جد و حب (فيلم)|ضحك و لعب و جد و حب]]* فى 1993
* *[[اسكندريه كمان وكمان (فيلم)|اسكندريه كمان وكمان]]* فى 1990

### المسلسلات
* *طايع* فى 2018 
* *البارون* فى 2017
* *المرات الثانيه* فى 2013
* *قضيه رأى عام* فى 2007
* *عيون تائهة* فى 2006
* *اللى اختشوا ماتو* فى 2006
* *درب الطيب* فى 2007
* *العندليب* فى 2006
* *القاهرة 2000*, فى 2006
* *بنت من شبرا* فى 2004
* *ملح الارض* فى 2004
* *محمود المصرى* فى 2004
* *[[الناس فى كفر عسكر (مسلسل مصرى)|الناس فى كفر عسكر]]* فى 2003
* *الحصنه* فى 2002
* *زمن عماد الدين* فى 2002
* *اوراق مصريه*
* *[[البحار مندى (مسلسل مصرى)|البحار مندى]]* فى 2002
* *طرح البشر* فى 2002
* *السيف و الصخر* فى 2000
* *البصمه* فى 2000
* *المحاربون* فى 2000
* *احلام مؤجله* فى 1999
* *ميراث الشر* فى 1999
* *رياح الشرق* فى 1998
* *و منين اجيب ناس* فى 1998
* *غابت الشمس ولم يظهر القمر* فى 1998
* *رد قلبى* فى 1998
* *اهالينا* فى 1997
* *قلوب فى العاصفه* فى 1997
* *بيت الازميرلى* فى 1997
* *هارون الرشيد* فى 1997
* *قلوب حائره* فى 1995
* *يا مولاى كما خلقتنى* فى 1995
* *عظمة يا ست* فى 1995
* *رياح الخوف* فى 1994
* *إن فاتك الميرى* فى 1994
* *سر الارض* فى 1994
* *[[وما زال النيل يجرى]]* فى 1993
* *ع الاصل دور* فى 1987

### المسرحيات
* *تلاته هاى و اتنين باى باى* فى 1999
* *وجها لوجه* فى 1998
* *تفاحه يوسف* فى 1997
* *البلدوزر* فى 1986

## شوف
* امير كراره
* عمرو سعد
* يوسف شاهين
* عمرو يوسف
* ريهام عبد الغفور

## وصلات برانيه
* صفحه عمرو عبد الجليل على قاعده السينما العربيه
* صفحه عمرو عبد الجليل على IMDb (بالانجليزيه)

## مصادر

تصنيف:ممثلين مصريين
تصنيف:مواليد 1963
تصنيف:كوميديانيين مصريين
تصنيف:توائم
تصنيف:دقهلاويه
تصنيف:ناس من اجا